11. ฐานะการเงินและผลการดำเนินงาน

สรุปรายงานคณะกรรมการตรวจสอบ

คณะกรรมการตรวจสอบมีความเห็นว่างบการเงินของบริษัทฯ
ได้จัดทำขึ้นตามหลักการบัญชีที่รับรองทั่วไปการเปิดเผยข้อมูลในรายงานทางการเงินมีความถูกต้อง
เชื่อถือได้ การดำเนินธุรกิจของบริษัทฯได้ปฏิบัติตามกฎหมายว่าด้วยหลักทรัพย์และตลาดหลักทรัพย์
และกฎหมายอื่นที่เกี่ยวข้อง ระบบการควบคุมภายในของบริษัทฯ มีความเพียงพอและเหมาะสม
ไม่มีข้อบกพร่องที่เป็นสาระสำคัญ

สรุปรายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ มีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลได้ว่างบการเงินของบริษัท ผลิตไฟฟ้าราชบุรีโฮลดิ้ง จำกัด (มหาชน) และ งบการเงินรวมของบริษัท ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย ประจำปีสิ้นสุดวันที่ 31 ธันวาคม 2555 มีความเชื่อถือได้ โดยถือปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายและกฎระเบียบ ที่เกี่ยวข้อง

สรุปรายงานการสอบบัญชี

บริษัท เคพีเอ็มจี ภูมิไชย สอบบัญชี จำกัดซึ่งเป็นผู้สอบบัญชีของบริษัทฯ
และบริษัทย่อยได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม พ.ศ. 2555,
2554 และ 2553 งบกำไรขาดทุนรวมและงบกำไรขาดทุนเฉพาะบริษัท
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัทสำหรับปีสิ้นสุดวันเดียวกันของบริษัท
ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย และของเฉพาะบริษัท
ผลิตไฟฟ้าราชบุรีโฮลดิ้ง จำกัด (มหาชน)
โดยมีความเห็นว่างบการเงินรวมและงบการเงินเฉพาะบริษัทข้างต้นนี้แสดงฐานะการเงินรวมและฐานะการเงินเฉพาะบริษัท
ณ วันที่ 31 ธันวาคม พ.ศ. 2555, 2554 และ 2553
และผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท สำหรับปีสิ้นสุดวันเดียวกันของแต่ละปีของบริษัท
ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อยและของเฉพาะบริษัท
ผลิตไฟฟ้าราชบุรีโฮลดิ้ง จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

11.1 งบการเงินรวมของบริษัทฯ

[]

[]

[]

[]

[]

[]

[]

11.2 อัตราส่วนทางการเงินของงบการเงินรวม

[]

11.3 รายงานวิเคราะห์ผลการดำเนินงาน

1)  เหตุการณ์สำคัญใน ปี 2555

ในปี 2555 ที่ผ่านมา บริษัทฯ ได้มีความก้าวหน้าในโครงการลงทุนต่างๆ
และรายการสำคัญกระทบกับงบการเงินอย่างมีสาระสำคัญ โดยมีรายละเอียดที่สำคัญดังนี้

1.  การซื้อหุ้นในบริษัท เคเค เพาเวอร์ จำกัด เพื่อพัฒนาโครงการโรงไฟฟ้าในประเทศกัมพูชา

เมื่อวันที่ 17 กุมภาพันธ์ 2555 บริษัท ฯ ได้เข้าทำซื้อหุ้นสามัญสัดส่วนร้อยละ 50 ในบริษัท เคเค
เพาเวอร์ จำกัด
ซึ่งจดทะเบียนจัดตั้งในประเทศกัมพูชาและเป็นผู้ได้รับสิทธิจากรัฐบาลกัมพูชาในการพัฒนาและดำเนินโครงการโรงไฟฟ้าในประเทศกัมพูชา
โดยมีทุนจดทะเบียนจำนวน 1 ล้านเหรียญ

2.  การจัดตั้งบริษัท สงขลา ไบโอฟูเอล จำกัด

เมื่อวันที่ 28 กุมภาพันธ์ 2555 บริษัทฯและผู้ร่วมทุนในบริษัท สงขลา ไบโอแมส จำกัด
(ผู้พัฒนาโครงการโรงไฟฟ้าชีวมวล ขนาด 9.9 เมกะวัตต์) ได้จดทะเบียนจัดตั้ง บริษัท สงขลา
ไบโอฟูเอล จำกัด เพื่อดำเนินธุรกิจจัดหาเชื้อเพลิงชีวมวลให้แก่บริษัท สงขลา ไบโอแมส จำกัด
โดยมีทุนจดทะเบียนจำนวน 1 ล้านบาท

3.  เงินลงทุนในบริษัท สุโขทัย เอ็นเนอร์ยี่ จำกัด

เมื่อวันที่ 28 กุมภาพันธ์ 2555 บริษัท ราชบุรีพลังงาน จำกัด ซึ่งเป็นบริษัทย่อย
ได้เข้าร่วมลงทุนในบริษัท สุโขทัย เอ็นเนอร์ยี่ จำกัด
เพื่อดำเนินโครงการปรับปรุงคุณภาพก๊าซเผาทิ้งจากแหล่งผลิตน้ำมันดิบซึ่งจะส่งผลต่อประสิทธิภาพที่เพิ่มขึ้นของการเดินเครื่องของโรงไฟฟ้าเสาเถียรและประดู่เฒ่าที่บริษัท
ราชบุรีพลังงาน จำกัด ดำเนินงานอยู่ในปัจจุบัน โดยในปัจจุบันมีสัดส่วนการถือหุ้นร้อยละ 25
โดยมีทุนจดทะเบียนจำนวน 80 ล้านบาท

4.  การจัดตั้งบริษัท ราช โอแอนด์เอ็ม จำกัด

เมื่อวันที่ 9 มีนาคม 2555 บริษัทฯ ได้จดทะเบียนจัดตั้งบริษัทย่อย คือ บริษัท ราช โอแอนด์เอ็ม
จำกัด
เพื่อดำเนินธุรกิจเดินเครื่องและบำรุงรักษาโรงไฟฟ้าผู้ผลิตไฟฟ้ารายเล็กที่บริษัทฯเข้าร่วมลงทุน
โดยบริษัทดังกล่าว มีทุนจดทะเบียนจำนวน 10 ล้านบาท และบริษัทฯ ถือหุ้นร้อยละ 99.99

5.  การจัดตั้งบริษัทไฟฟ้า เซเปียน-เซน้ำน้อย จำกัด

เมื่อวันที่ 23 มีนาคม 2555 โครงการโรงไฟฟ้าพลังน้ำเซเปียน-เซน้ำน้อย
ได้ดำเนินการจดทะเบียนจัดตั้ง บริษัท ไฟฟ้า เซเปียน-เซน้ำน้อย จำกัด ("PNPC")
ที่สาธารณรัฐประชาธิปไตยประชาชนลาว ("สปป.ลาว")
เพื่อดำเนินโครงการโรงไฟฟ้าพลังน้ำเซเปียน-เซน้ำน้อย ขนาดกำลังการผลิตติดตั้ง 410 เมกะวัตต์
มีกำหนดการเดินเครื่องเชิงพาณิชย์ในปี 2561 โดยมีทุนจดทะเบียนจำนวน 50 ล้านเหรียญสหรัฐ
และบริษัทฯ ถือหุ้นในสัดส่วนร้อยละ 25 PNPC ได้ลงนามในสัญญาสัมปทานกับรัฐบาลสปป.ลาว
และลงนามในสัญญาซื้อขายไฟฟ้ากับการไฟฟ้าฝ่ายผลิตแห่งประเทศไทย ("กฟผ.") เมื่อวันที่ 19
ตุลาคม 2555 และวันที่ 6 กุมภาพันธ์ 2556 ตามลำดับ โดยทั้ง 2 สัญญาดังกล่าวมีอายุสัญญา 27
ปีนับตั้งแต่วันที่เดินเครื่องเชิงพาณิชย์

6.  การเดินเครื่องเชิงพาณิชย์ของโครงการผลิตไฟฟ้าพลังงานแสงอาทิตย์โคราช 3, โคราช 4,
    และ โคราช 7

ตามที่บริษัทฯได้ร่วมลงทุนในสัดส่วนร้อยละ 40
เพื่อพัฒนาโครงการผลิตไฟฟ้าด้วยพลังงานแสงอาทิตย์ในบริษัท โซล่า เพาเวอร์ (โคราช 3)
จำกัด, บริษัท โซล่า เพาเวอร์ (โคราช 4) จำกัด, และบริษัท โซล่า เพาเวอร์ (โคราช 7)
จำกัด ขนาดกำลังการผลิตรวม 18 เมกะวัตต์นั้น โครงการทั้ง 3
โครงการดังกล่าวได้เริ่มเดินเครื่องเชิงพาณิชย์เพื่อจำหน่ายกระแสไฟฟ้าให้กับการไฟฟ้าส่วนภูมิภาค
("กฟภ.") แล้ว เมื่อวันที่ 9 มีนาคม 2555, 14 พฤษภาคม 2555, และ 30 พฤษภาคม 2555
ตามลำดับ

7.  การเดินเครื่องเชิงพาณิชย์ของโครงการผลิตไฟฟ้าพลังงานแสงอาทิตย์ บริษัท โซลาร์ต้า จำกัด

ตามที่บริษัทได้ร่วมลงทุนในโครงการผลิตไฟฟ้าพลังงานแสงอาทิตย์ บริษัท โซลาร์ต้า จำกัด จำนวน
8 โครงการ ในสัดส่วนร้อยละ 49 นั้น โดยในระหว่างปี 2555
โครงการดังกล่าวได้เริ่มเดินเครื่องเชิงพาณิชย์เพื่อจำหน่ายกระแสไฟฟ้าให้กับ กฟภ.
เพิ่มเติมจำนวน 7 โครงการ ได้แก่ โครงการไทรประปา ไทรตาโต้ง โครงการไทรทอง
โครงการไทรใหญ่ โครงการไทรสะพาน (1) โครงการไทรย้อย และ โครงการไทรสะพาน (2)
ขนาดกำลังการผลิตติดตั้งรวม 31.25 เมกะวัตต์
เมื่อรวมกับโครงการไทรเสนาขนาดกำลังการผลิตติดตั้ง 3
เมกะวัตต์ที่เริ่มเดินเครื่องเชิงพาณิชย์ไปแล้วในปี 2554
กำลังการผลิตติดตั้งรวมของโครงการดังกล่าวเป็น 34.25 เมกะวัตต์

8.  การเดินเครื่องเชิงพาณิชย์ของโครงการผลิตไฟฟ้าพลังงานลมห้วยบง 2 และ ห้วยบง 3

ตามที่บริษัทฯ ได้ร่วมพัฒนาโครงการผลิตไฟฟ้าด้วยพลังงานลมห้วยบง 2 และ ห้วยบง 3
ขนาดกำลังการผลิตติดตั้งรวม 207 เมกะวัตต์ ในสัดส่วนร้อยละ 20 ใน บริษัท เค.อาร์.ทู จำกัด
และ บริษัท เฟิร์ส โคราช วินด์ จำกัด ตามลำดับนั้น
โครงการดังกล่าวได้เริ่มเดินเครื่องเชิงพาณิชย์เพื่อจำหน่ายกระแสไฟฟ้าให้กับ กฟผ. แล้วเมื่อวันที่
8 กุมภาพันธ์ 2556 และ วันที่ 14 พฤศจิกายน 2555 ตามลำดับ

9.  การลงนามสัญญาให้บริการงานบำรุงรักษาหลักตามรอบการใช้งานกับบริษัท ไฟฟ้าน้ำงึม 2
    จำกัด

เมื่อวันที่ 3 กันยายน 2555 บริษัท ราช-ลาว เซอร์วิส จำกัด ("ราช-ลาว")
ซึ่งเป็นบริษัทย่อยของบริษัทฯ ได้ลงนามสัญญาให้บริการงานบำรุงรักษาหลักตามรอบการใช้งาน
(Major Maintenance Agreement) กับบริษัท ไฟฟ้าน้ำงึม 2 จำกัด เป็นระยะเวลา 7 ปี
มีค่าธรรมเนียมบริการเดินเครื่องและบำรุงรักษาโรงไฟฟ้ามูลค่าตามสัญญาประมาณ 459.74
ล้านบาท และเมื่อวันที่ 4 กันยายน 2555 ราช-ลาว
ได้ลงนามสัญญาจ้างเหมาช่วงบริการบำรุงรักษาเชิงป้องกัน (Preventive Maintenance
Services) โรงไฟฟ้าพลังน้ำดังกล่าวกับ กฟผ. มูลค่าตามสัญญาประมาณ 337.15 ล้านบาท

10. การลงนามในสัญญาซื้อขายไฟฟ้าโครงการโรงไฟฟ้าชีวมวลของบริษัท สงขลาไบโอแมส จำกัด

เมื่อวันที่ 18 กรกฎาคม 2555 บริษัท สงขลาไบโอแมส จำกัด ซึ่งบริษัทฯ
เข้าถือหุ้นในสัดส่วนร้อยละ 40
เพื่อร่วมพัฒนาโครงการผลิตกระแสไฟฟ้าโดยใช้เชื้อเพลิงชีวมวลจากปีกไม้และรากไม้ยางพาราขนาดกำลังการผลิต
9.9 เมกะวัตต์นั้น ได้ลงนามสัญญาซื้อขายไฟฟ้าประเภท Non-Firm
สำหรับผู้ผลิตไฟฟ้ารายเล็กมากกับ กฟภ. โดยมีอายุสัญญาระยะเวลา 25 ปี
ตั้งแต่วันเริ่มต้นเดินเครื่องเชิงพาณิชย์
โดยคาดว่าโครงการดังกล่าวจะเริ่มเดินเครื่องเชิงพาณิชย์ได้ปลายปี 2557

11. การลงนามในสัญญาซื้อขายไฟฟ้าโครงการโรงไฟฟ้าผู้ผลิตไฟฟ้ารายเล็ก บริษัท ผลิตไฟฟ้า
    นวนคร จำกัด

เมื่อวันที่ 20 สิงหาคม 2555 โครงการโรงไฟฟ้าผู้ผลิตไฟฟ้ารายเล็ก บริษัท ผลิตไฟฟ้า นวนคร
จำกัด ขนาดกำลังการผลิตไฟฟ้าประมาณ 122 เมกะวัตต์ และขนาดกำลังการผลิตไอน้ำประมาณ 15
ตันต่อชั่วโมง ซึ่งบริษัทฯ ร่วมลงทุนในสัดส่วนร้อยละ 40
ได้ลงนามในสัญญาซื้อขายไฟฟ้าสำหรับผู้ผลิตไฟฟ้ารายเล็กกับกฟผ. โดยมีอายุสัญญา 25 ปี
หลังจากวันเดินเครื่องเชิงพาณิชย์ ซึ่งคาดว่าจะเริ่มเดินเครื่องเชิงพาณิชย์ได้ในปี 2559

12. การขายหุ้นร้อยละ 14 ในโรงไฟฟ้า Loy Yang A

เมื่อวันที่ 29 มิถุนายน 2555 บริษัท ราช-ออสเตรเลีย คอร์ปอเรชั่น จำกัด ("RAC")
ซึ่งเป็นบริษัทย่อยในประเทศออสเตรเลียที่บริษัทฯ ถือหุ้นในสัดส่วนร้อยละ 80 ผ่านบริษัท อาร์เอช
อินเตอร์เนชั่นแนล (สิงคโปร์) คอร์ปอเรชั่น จำกัด ("RHIS")
ซึ่งเป็นบริษัทย่อยในประเทศสิงคโปร์ ได้ขายเงินลงทุนในบริษัท Great Energy Alliance
Corporation Pty Ltd. ซึ่งเป็นผู้ถือหุ้นในโรงไฟฟ้า Loy Yang A ในสัดส่วนร้อยละ 14.03
ให้กับบริษัท AGL Energy Limited โดย RAC จะได้รับผลประโยชน์เป็นเงินสด 20
ล้านเหรียญออสเตรเลีย และสัญญาการชำระเงินเป็นงวด (Scheduled Payment Option
Agreement) เป็นระยะเวลา 15 ปี และ บันทึกกำไรจากการขายเงินลงทุนนี้เป็นจำนวน 783.68
ล้านบาท

13. การยกเลิกสัญญาซื้อขายไฟฟ้าของโรงไฟฟ้า Collinsville

ในปี 2555 RAC ได้ตกลงรับข้อเสนอจากผู้รับซื้อไฟฟ้าของโรงไฟฟ้า Collinsville
เพื่อขอยกเลิกสัญญาซื้อขายไฟฟ้าของโรงไฟฟ้า Collinsville
ซึ่งเป็นโรงไฟฟ้าพลังความร้อนในประเทศออสเตรเลียที่ใช้ถ่านหินเป็นเชื้อเพลิง ขนาดกำลังการผลิต
180 เมกะวัตต์ โดยได้รับค่าชดเชยจากการยกเลิกข้อผูกพันตามสัญญาซื้อขายไฟฟ้าเป็นจำนวนเงิน
99.57 ล้านเหรียญออสเตรเลีย (เทียบเท่า 3,202.57 ล้านบาท)
และบันทึกค่าใช้จ่ายอื่นที่เกี่ยวข้องในการยกเลิกสัญญาทั้งสิ้นจำนวน 2,133.13 ล้านบาท
เป็นผลให้มีกำไรจากการยกเลิกสัญญาดังกล่าวเป็นจำนวน 1,069.44 ล้านบาท

2)  รายงานวิเคราะห์ผลการดำเนินงานตามงบการเงินรวม

[]

ผลการดำเนินงานของบริษัทฯ และบริษัทย่อยตามงบการเงินรวมสำหรับปี 2555 มีกำไรจำนวน
7,726.27 ล้านบาท (คิดเป็นกำไรต่อหุ้นเท่ากับ 5.33 บาท) เมื่อเปรียบเทียบกับปี 2554
(ปรับปรุงใหม่) ซึ่งมีกำไรจำนวน 4,849.35 ล้านบาท (คิดเป็นกำไรต่อหุ้นเท่ากับ 3.34 บาท)
ปรากฏว่ากำไรเพิ่มขึ้นจำนวน 2,876.92 ล้านบาท คิดเป็นร้อยละ 59.33
โดยมีสาเหตุมาจากผลการดำเนินงานของบริษัทย่อยและกิจการที่ควบคุมร่วมกันของบริษัทฯ
จำแนกได้ดังนี้

1.  ผลการดำเนินงานที่เพิ่มขึ้นของบริษัท ราช-ออสเตรเลีย คอร์ปอเรชั่น จำกัด

บริษัท ราช-ออสเตรเลีย คอร์ปอเรชั่น จำกัด ("RAC") เป็นบริษัทย่อยในประเทศออสเตรเลีย
ที่บริษัทฯได้เข้าทำการซื้อหุ้นในสัดส่วนร้อยละ 80 ผ่านบริษัท อาร์เอช อินเตอร์เนชั่นแนล
(สิงคโปร์) คอร์ปอเรชั่น จำกัด ("RHIS") ซึ่งเป็นบริษัทย่อยในประเทศสิงคโปร์ เมื่อวันที่ 5
กรกฎาคม 2554 มีผลการดำเนินงานในปี 2555 เพิ่มมากขึ้นกว่าปี
2554โดยสรุปรายการที่สำคัญได้ดังนี้

1.  

2.  1.  1.  รายได้ค่าความพร้อมจ่ายและต้นทุนขาย (ไม่รวมค่าเชื้อเพลิง)

รายได้ค่าความพร้อมจ่ายปี 2555 จำนวน 2,744.76 ล้านบาท เพิ่มขึ้นจากปี 2554 (1,666.68
ล้านบาท) เป็นจำนวน 1,078.08 ล้านบาท ในขณะที่ต้นทุนขาย (ไม่รวมค่าเชื้อเพลิง) ปี 2555
จำนวน 2,311.24 ล้านบาท เพิ่มขึ้นจากปี 2554 (1,255.39 ล้านบาท) เป็นจำนวน 1,055.85
ล้านบาท

2.  ต้นทุนทางการเงิน

ต้นทุนทางการเงินปี 2555 จำนวน 1,554.75 ล้านบาท เพิ่มขึ้นจากปี 2554 (938.83 ล้านบาท)
เป็นจำนวน 615.92 ล้านบาท

3.  ภาษีเงินได้

ผลประโยชน์ทางภาษีเงินได้ปี 2555 จำนวน 647.40 ล้านบาท เพิ่มขึ้นจากปี 2554
(ค่าใช้จ่ายภาษีเงินได้ จำนวน 45.28 ล้านบาท) เป็นจำนวน 692.68 ล้านบาท

นอกจากนั้น RAC ได้รับรู้กำไรจากการจำหน่ายเงินลงทุนระยะยาวจำนวน 783.68 ล้านบาท
และกำไรจากการยกเลิกสัญญาซื้อขายไฟฟ้าจำนวน 1,069.44 ล้านบาท ตามที่ได้ชี้แจงไว้ใน 1.12
และ 1.13 ตามลำดับ

1.  ผลการดำเนินงานที่เพิ่มขึ้นของบริษัท ผลิตไฟฟ้าราชบุรี จำกัด

บริษัท ผลิตไฟฟ้าราชบุรี จำกัด ("RG") ซึ่งเป็นบริษัทย่อย
ได้ทำการเดินเครื่องผลิตกระแสไฟฟ้าในปี 2555 จำนวนทั้งสิ้นจำนวน 15,296.79 กิกะวัตต์ชั่วโมง
โดยผลการดำเนินงานมีกำไรสำหรับปี 2555 จำนวน 4,887.22 ล้านบาท เพิ่มขึ้นจากปี 2554
(4,051.25 ล้านบาท) เป็นจำนวน 835.97 ล้านบาท โดยสรุปสาเหตุสำคัญได้ดังนี้

2.  1.  1.  รายได้ค่าความพร้อมจ่ายและต้นทุนขาย (ไม่รวมค่าเชื้อเพลิง)

รายได้ค่าความพร้อมจ่ายปี 2555 จำนวน 11,903.18 ล้านบาท เพิ่มขึ้นจากปี 2554
(11,856.06 ล้านบาท) เป็นจำนวน 47.12 ล้านบาท ในขณะที่ต้นทุนขาย (ไม่รวมค่าเชื้อเพลิง)
ปี 2555 จำนวน 5,029.89 ล้านบาท ลดลงจากปี 2554 (5,152.48 ล้านบาท) เป็นจำนวน
122.59 ล้านบาท

2.  ต้นทุนทางการเงิน

ต้นทุนทางการเงินปี 2555 จำนวน 578.82 ล้านบาท ลดลงจากปี 2554 (787.29 ล้านบาท)
เป็นจำนวน 208.47 ล้านบาท ซึ่งเป็นผลมาจากเมื่อปี 2554 RG
ได้บันทึกค่าใช้จ่ายในการออกและเสนอขายหุ้นกู้และตั๋วแลกเงินเพื่อชำระคืนหนี้เงินกู้เดิม
("Refinance") จำนวน 153.05 ล้านบาท อีกทั้งดอกเบี้ยจ่ายลดลงจากปี 2554 เป็นจำนวน
49.02 ล้านบาท จากการชำระคืนเงินต้นในระหว่างปีและอัตราดอกเบี้ยที่ลดลงจากการ
Refinance

3.  ภาษีเงินได้

ภาษีเงินได้ปี 2555 จำนวน 1,457.31 ล้านบาท ลดลงจากปี 2554 (1,864.92 ล้านบาท)
เป็นจำนวน 407.61 ล้านบาท จากการปรับลดอัตราภาษีเงินได้นิติบุคคลปี 2555 จากอัตราร้อยละ
30 เป็นอัตราร้อยละ 23

1.  รายการสำคัญอื่น ๆ

    1.  เงินปันผลรับ

บริษัท ราช-ลาว เซอร์วิส จำกัด ซึ่งเป็นบริษัทย่อยในสาธารณรัฐประชาธิปไตยประชาชนลาว
("สปป.ลาว") และ RHIS ได้รับเงินปันผลจากการลงทุนในหุ้นสามัญของบริษัท EDL-Generation
Public Company ("EDL-Gen") ในตลาดหลักทรัพย์ สปป.ลาว ในปี 2555 เป็นจำนวนรวม
188.31 ล้านบาท เพิ่มขึ้นจากปี 2554 (60.06 ล้านบาท) เป็นจำนวน 128.25 ล้านบาท

2.  กำไรจากอัตราแลกเปลี่ยน

ปี 2555 บริษัทฯ รับรู้กำไรจากอัตราแลกเปลี่ยนเป็นจำนวนรวม 798.05 ล้านบาท
โดยมีสาเหตุมาจากการปรับมูลค่าเงินกู้ยืมจากสถาบันการเงินของ RHIS ที่อ่อนค่าลง
ทำให้เกิดผลกำไรจำนวน 643.28 ล้านบาท และ RHIS
ยังบันทึกกำไรจากการปรับมูลค่าของเงินให้กู้ยืมแก่ RAC อีกจำนวน 125.34 ล้านบาท

3.  ส่วนแบ่งกำไรจากเงินลงทุนในกิจการที่ควบคุมร่วมกันและบริษัทร่วม

ปี 2555 บริษัทฯ รับรู้ส่วนแบ่งกำไรจากเงินลงทุนในกิจการที่ควบคุมร่วมกันและบริษัทร่วม
รวมทั้งสิ้นจำนวน 750.60 ล้านบาท ลดลงจากปี 2554 (1,333.09 ล้านบาท) เป็นจำนวน
582.49 ล้านบาท คิดเป็นร้อยละ 43.69 โดยมีสาเหตุหลักมาจาก ผลการดำเนินงานของบริษัท
ไตร เอนเนอจี้ จำกัด ซึ่งเป็นกิจการที่ควบคุมร่วมกัน ลดลงเป็นจำนวน 409.80 ล้านบาท
เนื่องจากอัตราค่าความพร้อมจ่ายตามที่กำหนดไว้ในสัญญาซื้อขายไฟฟ้าในปี 2555 ต่ำกว่าปี 2554
ประกอบกับโรงไฟฟ้าหยุดเดินเครื่องเพื่อซ่อมอุปกรณ์ ตั้งแต่วันที่ 1 มีนาคมถึง 23 เมษายน 2555
นอกจากนี้ ผลการดำเนินงานของกิจการที่ควบคุมร่วมกันอีกแห่งหนึ่ง ได้แก่ บริษัท เซาท์อีสท์ เอเชีย
เอนเนอร์จี จำกัด ลดลงจากปี 2554 เป็นจำนวน 89.92 ล้านบาท เนื่องจากเมื่อปี 2554
เขื่อนน้ำงึม 2 ได้รับอิทธิพลจากพายุทำให้มีปริมาณน้ำในเขื่อนมาก
สามารถเดินเครื่องเพื่อผลิตกระแสไฟฟ้าได้เพิ่มขึ้น ในขณะที่ปี 2555 ปริมาณน้ำในเขื่อนน้ำงึม 2
และการเดินเครื่องเพื่อผลิตกระแสไฟฟ้าเป็นไปตามปกติ

3)  รายงานวิเคราะห์ผลการดำเนินงานตามงบการเงินรวม

    1.  การวิเคราะห์สินทรัพย์

ณ วันที่ 31 ธันวาคม 2555 บริษัทฯ มีสินทรัพย์รวมทั้งสิ้น จำนวน 96,810.76 ล้านบาท ลดลงจาก
ณ วันที่ 31 ธันวาคม 2554 (97,341.84 ล้านบาท) เป็นจำนวน 531.08 ล้านบาท ดังนี้

  []

1.  สินทรัพย์หมุนเวียน ณ วันที่ 31 ธันวาคม 2555 จำนวน 21,034.58 ล้านบาท เพิ่มขึ้นจาก ณ
    วันที่ 31 ธันวาคม 2554 (19,131.67 ล้านบาท) เป็นจำนวน 1,902.91 ล้านบาท
    สาเหตุหลักเนื่องจาก ลูกหนี้การค้ากิจการที่เกี่ยวข้องกันเพิ่มขึ้นจำนวน 1,482.43 ล้านบาท
    เนื่องจากลูกหนี้ค่าขายไฟฟ้าของ RG เพิ่มขึ้น จำนวน 1,470.10 ล้านบาท
    เป็นผลมาจากในเดือนพฤศจิกายนและธันวาคม 2555
    โรงไฟฟ้าราชบุรีมีการเดินเครื่องมากกว่างวดเดียวกันของปีก่อน
    โดยมีเงินสดและรายการเทียบเท่าเงินสด และเงินลงทุนชั่วคราวเพิ่มขึ้นจำนวน 222.86
    ล้านบาท

2.  สินทรัพย์ไม่หมุนเวียน ณ วันที่ 31 ธันวาคม 2555 จำนวน 75,776.18 ล้านบาท ลดลงจาก
    ณ วันที่ 31 ธันวาคม 2554 (78,210.17 ล้านบาท) เป็นจำนวน 2,433.99 ล้านบาท
    สาเหตุหลักเนื่องจาก

(1) การตัดค่าเสื่อมราคาของที่ดิน อาคารและอุปกรณ์
    และการตัดจำหน่ายสินทรัพย์ไม่มีตัวตนในระหว่างปีรวมจำนวน 3,835.29 ล้านบาท

(2) เงินลงทุนในกิจการที่ควบคุมร่วมกันและบริษัทร่วม เพิ่มขึ้นจำนวน 846.59 ล้านบาท
    เนื่องจากในปี 2555 บริษัทฯ
    รับรู้ผลการดำเนินงานและลงทุนในกิจการที่ควบคุมร่วมกันและบริษัทร่วม โดยสรุปดังนี้

[]

(3) การจำหน่ายเงินลงทุนระยะยาวในโรงไฟฟ้า Loy Yang A
    และการยกเลิกสัญญาซื้อขายไฟฟ้าของโรงไฟฟ้า Collinsville
    ทำให้รายการสินทรัพย์ไม่หมุนเวียนและสินทรัพย์หมุนเวียน เพิ่มขึ้น(ลดลง) ดังนี้

  []

1.  การวิเคราะห์หนี้สินและส่วนของเจ้าของ

ณ วันที่ 31 ธันวาคม 2555 บริษัทฯ มีหนี้สินและส่วนของเจ้าของเป็นจำนวนทั้งสิ้น 96,810.76
ล้านบาท ลดลงจาก ณ วันที่ 31 ธันวาคม 2554 (97,341.84 ล้านบาท) เป็นจำนวน 531.08
[]ล้านบาท โดยมีรายละเอียดดังนี้

1.  หนี้สินจำนวน 43,079.11 ล้านบาท ลดลงจากปีก่อน (48,857.36 ล้านบาท) เป็นจำนวน
    5,778.25 ล้านบาท โดยมีสาเหตุหลักมาจาก

(1) เงินกู้ยืมระยะยาวกิจการที่เกี่ยวข้องกันลดลง 2,842.66 ล้านบาท เนื่องจากในระหว่างปี
    2555 RHIS ได้ชำระพร้อมทั้งรับโอนเงินกู้ยืมระยะยาวของ RAC จาก Transfield
    Services Ltd. เป็นจำนวน 86.20 ล้านเหรียญออสเตรเลีย

(2) เจ้าหนี้การค้าเพิ่มขึ้น จำนวน 2,406.41 ล้านบาท เนื่องจากเจ้าหนี้ค่าเชื้อเพลิงของ RG
    เพิ่มขึ้น จำนวน 2,454.29 ล้านบาท สาเหตุหลักเนื่องจากเดือนพฤศจิกายนและธันวาคม
    2555 โรงไฟฟ้าราชบุรีเดินเครื่องมากกว่าในงวดเดียวกันของปีก่อน
    ส่งผลให้ปริมาณการใช้เชื้อเพลิงเพิ่มขึ้น

(3) หุ้นกู้ลดลงจำนวน 4,815.43 ล้านบาท สาเหตุหลักเกิดจากการชำระคืนในระหว่างปี จำนวน
    3,663.30 ล้านบาท ประกอบกับมูลค่าหุ้นกู้ของ RHIS
    ลดลงจากการแปลงค่างบการเงินจำนวน 854.64 ล้านบาท

    1.  ส่วนของผู้ถือหุ้น เพิ่มขึ้นจำนวน 5,247.17 ล้านบาท สาเหตุเนื่องจาก

        1.  กำไรสำหรับปี 2555 ทำให้กำไรสะสมเพิ่มขึ้นจำนวน 7,726.27 ล้านบาท

        2.  บริษัทฯ ประกาศจ่ายเงินปันผลให้แก่ผู้ถือหุ้น เมื่อวันที่ 26 มีนาคม 2555 และ 20
            สิงหาคม 2555 ทำให้กำไรสะสมลดลงรวมจำนวน 3,262.50 ล้านบาท

        3.  องค์ประกอบอื่นของส่วนของผู้ถือหุ้นเพิ่มขึ้นจำนวน 575.39 ล้านบาท
            สาเหตุหลักเนื่องจากมูลค่าของเงินลงทุนในหุ้นสามัญของ EDL-Gen ตามราคาตลาด
            เพิ่มขึ้นจำนวน 698.67 ล้านบาท

        4.  ส่วนได้เสียที่ไม่มีอำนาจควบคุมเพิ่มขึ้น 208.01 ล้านบาท

4)  รายงานวิเคราะห์กระแสเงินสด

    []

เงินสดและรายการเทียบเท่าเงินสดคงเหลือของบริษัทฯ และบริษัทย่อย ณ วันที่ 31 ธันวาคม 2555
เป็นจำนวน 8,260.58 ล้านบาท ลดลงจาก ณ วันที่ 31 ธันวาคม 2554 (10,698.63 ล้านบาท)
เป็นจำนวน 2,438.05 ล้านบาท สรุปสาเหตุได้ดังนี้

1.  เงินสดสุทธิได้มาจากกิจกรรมดำเนินงานเพิ่มขึ้นจำนวน 1,647.12 ล้านบาท
    สาเหตุหลักเนื่องจากผลการดำเนินงานที่เพิ่มขึ้นจากปีก่อนและการเปลี่ยนแปลงของสินทรัพย์และหนี้สินดำเนินงานทำให้กระแสเงินสดเพิ่มขึ้นรวม
    1,647.12 ล้านบาท

2.  เงินสดสุทธิใช้ไปในกิจกรรมลงทุนลดลง ทำให้เงินสดเพิ่มขึ้นจำนวน 3,948.30 ล้านบาท
    สาเหตุหลักเนื่องจาก RHIS ได้เข้าทำการซื้อหุ้นสามัญใน RAC ในสัดส่วนร้อยละ 80 เมื่อวันที่
    5 กรกฎาคม 2554 เป็นจำนวนเงิน 4,686.40 ล้านบาท

3.  เงินสดสุทธิใช้ไปในกิจกรรมจัดหาเงินเพิ่มขึ้น ทำให้เงินสดลดลงจำนวน 6,973.44 ล้านบาท
    สาเหตุหลักเนื่องจาก

(1) ในปี 2555 จ่ายต้นทุนการการเงินมากกว่าปี 2554 เป็นจำนวน 668.10 ล้านบาท

(2) เมื่อเดือนสิงหาคม 2554 RHIS
    รับเงินจากการออกหุ้นกู้โดยสถาบันการเงินต่างประเทศจำนวน 15,000 ล้านเยน
    (เทียบเท่าประมาณ 5,895.30 ล้านบาท)

5)  อัตราส่วนทางการเงินที่สำคัญ

[]